На основу члана 18. Закона о Народној скупштини („Службени гласник РС“', број 9/10) и члана 26. став 1. Пословника Народне скупштине („Службени гласник РС“, број 20/12 - пречишћен текст),

Народна скупштина Републике Србије, на Петој седници Првог редовног заседања у 2018. години, одржаној 18. маја 2018. године, донела је

**О Д Л У К У**

**О ИЗМЕНАМА ОДЛУКЕ О УТВРЂИВАЊУ САСТАВА СТАЛНИХ ДЕЛЕГАЦИЈА НАРОДНЕ СКУПШТИНЕ РЕПУБЛИКЕ СРБИЈЕ У МЕЂУНАРОДНИМ ПАРЛАМЕНТАРНИМ ИНСТИТУЦИЈАМА**

У Одлуци о утврђивању састава сталних делегација Народне скупштине Републике Србије у међународним парламентарним институцијама („Службени гласник РС“, бр. 69/16, 86/16, 101/16, 38/17, 47/17, 51/17 и 94/17), врше се следеће измене:

**I**

У Делегацији у Парламентарној димензији Централноевропске иницијативе разрешава се Весна Марковић дужности заменика члана.

У Делегацији у Парламентарној скупштини ОЕБС-а разрешава се др Весна Ракоњац дужности заменика члана.

**II**

У Делегацију у Парламентарној димензији Централноевропске иницијативе бира се Сандра Божић за заменика члана.

У Делегацију у Парламентарној скупштини ОЕБС-а бира се Весна Марковић за заменика члана.

**III**

Ова одлука ступа на снагу даном доношења, а објављује се у „Службеном гласнику Републике Србије“.

РС број 28

У Београду,18. маја 2018. године

**НАРОДНА СКУПШТИНА РЕПУБЛИКЕ СРБИЈЕ**

**ПРЕДСЕДНИК**

Маја Гојковић